5/10/22, 10:45 AM Laki kolmansien maiden kansalaisten maahantulon ja… 719/2018 - Ajantasainen lainsäädäntö - FINLEX ®
https://finlex.fi/fi/laki/ajantasa/2018/20180719 1/13Finlex ®
Finlex › Lainsäädäntö › Ajantasainen lainsäädäntö › Vuosi 2018 › 10.8.2018/719
Seurattu SDK 312/2022 saakka.
10.8.2018/719
Laki kolmansien maiden kansalaisten maahantulon ja oleskelun edellytyksistä
tutkimuksen, opiskelun, työharjoittelun ja vapaaehtoistoiminnan perusteella
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 § (13.4.2022/277)
Lain tarkoitus
Tällä lailla pannaan täytäntöön tutkimusta, opiskelua, harjoittelua, vapaaehtoistyötä, oppilasvaihto-ohjelmaa
tai koulutushanketta ja au pairina työskentelyä varten tapahtuvan kolmansien maiden kansalaisten
maahantulon ja oleskelun edellytyksistä annettu Euroopan parlamentin ja neuvoston direktiivi (EU)
2016/801, jäljempänä tutkija- ja opiskelijadir ektiivi . Tässä laissa säädetään lisäksi sellaisen kolmannen maan
kansalaisen, joka ei kuulu direktiivin soveltamisalaan tai jolle ei voida myöntää direktiivissä säädettyä
oleskelulupaa, oikeudesta saada kansallinen oleskelulupa.
2 § (13.4.2022/277)
Soveltamisala
Tätä lakia sovelletaan kolmannen maan kansalaisiin, jotka hakevat pääsyä tai jotka on päästetty jonkin
Euroopan unionin ( unioni ) jäsenvaltion ( jäsenvaltio ) alueelle tutkija- ja opiskelijadirektiivin tai kansallisen
sääntelyn perusteella.
Tätä lakia ei sovelleta kolmansien maiden kansalaisiin:
1) jotka ovat oikeuttaan vapaaseen liikkuvuuteen unionissa käyttäneiden jäsenvaltion kansalaisten
perheenjäseniä;
2) jotka ovat saaneet pitkään oleskelleiden kolmansien maiden kansalaisten asemasta annetun neuvoston
direktiivin 2003/109/EY mukaisen pitkään oleskelleen henkilön aseman jossain jäsenvaltiossa;
3) joilla itsellään ja joiden perheenjäsenillä on kansalaisuudestaan riippumatta joko unionin, sen
jäsenvaltioiden ja kolmansien maiden välillä tehtyjen sopimusten tai unionin ja kolmansien maiden välillä
tehtyjen sopimusten nojalla samanlainen oikeus vapaaseen liikkuvuuteen kuin jäsenvaltioiden kansalaisilla;
4) jotka tulevat johonkin jäsenvaltioon kolmansien maiden kansalaisten maahantulon ja oleskelun
edellytyksistä yrityksen sisäisen siirron yhteydessä annetun Euroopan parlamentin ja neuvoston direktiivin
2014/66/EU nojalla työsuhteisiksi harjoittelijoiksi yrityksen sisäisen siirron yhteydessä; taikka
5) joille on myönnetty oikeus maahantuloon erittäin pätevän työntekijän asemassa kolmansien maiden
kansalaisten maahantulon ja oleskelun edellytyksistä korkeaa pätevyyttä vaativaa työtä varten annetun
neuvoston direktiivin 2009/50/EY mukaisesti.
Tämän lain 6 ja 7 §:ää ei sovelleta kolmansien maiden kansalaisiin:
1) jotka hakevat kansainvälistä suojelua tai jotka saavat vaatimuksista kolmansien maiden kansalaisten ja
kansalaisuudettomien henkilöiden määrittelemiseksi kansainvälistä suojelua saaviksi henkilöiksi, pakolaisten
ja henkilöiden, jotka voivat saada toissijaista suojelua, yhdenmukaiselle asemalle sekä myönnetyn suojelun
sisällölle annetun Euroopan parlamentin ja neuvoston direktiivin 201 1/95/EU mukaista kansainvälistä
5/10/22, 10:45 AM Laki kolmansien maiden kansalaisten maahantulon ja… 719/2018 - Ajantasainen lainsäädäntö - FINLEX ®
https://finlex.fi/fi/laki/ajantasa/2018/20180719 2/13suojelua tai jotka saavat vähimmäisvaatimuksista tilapäisen suojelun antamiseksi siirtymään joutuneiden
henkilöiden joukottaisen maahantulon tilanteissa, ja toimenpiteistä näiden henkilöiden vastaanottamisen ja
vastaanottamisesta jäsenvaltioille aiheutuvien rasitusten tasapuolisen jakautumisen edistämiseksi annetun
neuvoston direktiivin 2001/55/EY mukaista tilapäistä suojelua jossain jäsenvaltiossa; taikka
2) joiden karkottamista on lykätty tosiseikkoihin perustuvista tai oikeudellisista syistä.
3 §
Suhde ulkomaalaislakiin
Tässä laissa tarkoitettujen kolmansien maiden kansalaisten maahantuloon, maastalähtöön, oleskeluun ja
työntekoon sovelletaan ulkomaalaislain (301/2004)  säännöksiä, jollei tässä laissa toisin säädetä.
4 §
Määritelmät
Tässä laissa tarkoitetaan:
1) kolmannen maan kansalaisella  muun maan kuin Euroopan unionin jäsenvaltion tai Islannin,
Liechtensteinin, Norjan ja Sveitsin kansalaista;
2) tutkija- ja opiskelijadir ektiivissä tarkoitetulla tutkijalla  tutkija- ja opiskelijadirektiivin 3 artiklan 2
kohdassa tarkoitettua kolmannen maan kansalaista, jolla on tohtorintutkinto tai tohtoriohjelmaan pääsyn
mahdollistava ylempi korkeakoulututkinto, jonka tutkimus-or ganisaatio valitsee ja jolle on myönnetty oikeus
päästä jäsenvaltion alueelle suorittamaan sellaista tutkimustoimintaa, johon tavallisesti edellytetään tällaista
tutkintoa; (13.4.2022/277)
2 a) kansallisella tutkijalla  kolmannen maan kansalaista, joka ei ole 2 kohdassa tarkoitettu tutkija, mutta on
tulossa tekemään tieteellistä tutkimusta Suomeen; (13.4.2022/277)
3) opiskelijalla  kolmannen maan kansalaista, joka on hyväksytty korkeakouluun ja jolle on myönnetty oikeus
päästä jäsenvaltion alueelle osallistumaan päätoimisesti kokopäiväiseen opinto-ohjelmaan, joka johtaa
korkeakoulututkintoon, ja kolmannen maan kansalaista, joka on hyväksytty muuhun oppilaitokseen kuin
korkeakouluun ja jolle on myönnetty oikeus osallistua opinto-ohjelmaan, joka johtaa ammattiin tai
tutkintoon; kyseeseen voivat tulla myös tällaisiin koulutuksiin valmentavat opinnot tai pakollinen
harjoittelujakso;
4) työharjoittelijalla  kolmannen maan kansalaista, jolle on myönnetty oikeus päästä osallistumaan Suomessa
työsuhteiseen harjoitteluun, jonka tavoitteena on saada tietoa ja kokemusta ammatillisessa
toimintaympäristössä; (13.4.2022/277)
4 a) harjoittelijalla  kolmannen maan kansalaista, jolle on myönnetty oikeus päästä osallistumaan Suomessa
harjoitteluohjelmaan, jossa suoritettava harjoittelu ei tapahdu työsuhteessa ja jossa tavoitteena on saada tietoa
ja kokemusta ammatillisessa toimintaympäristössä; (13.4.2022/277)
5) vapaaehtoisella  kolmannen maan kansalaista, jolle on myönnetty oikeus päästä osallistumaan Suomessa
unionin vapaaehtoisohjelmien puitteissa tapahtuvaan vapaaehtoistoimintaan tai osallistumaan Suomen ja
toisen valtion väliseen sopimukseen tai kansalaisjärjestöjen vaihto-ohjelmaan perustuvaan muuhun
vapaaehtoistoimintaan ja joka ei tapahdu työsuhteessa; (13.4.2022/277)
6) korkeakoululla  yliopistolaissa (558/2009)  tarkoitettua yliopistoa, Maanpuolustuskorkeakoulusta annetussa
laissa (1121/2008)  tarkoitettua Maanpuolustuskorkeakoulua, ammattikorkeakoululaissa (932/2014)
tarkoitettua ammattikorkeakoulua, Poliisiammattikorkeakoulusta annetussa laissa (1164/2013)  tarkoitettua
Poliisiammattikorkeakoulua ja Ahvenanmaan korkeakoulusta annetussa maakuntalaissa (Ålands
författningssamling 2002:81) tarkoitettua Ahvenanmaan korkeakoulua; (13.4.2022/277)
6 a) oppilaitoksella  Suomessa sijaitsevaa oppilaitosta, jolla on oikeus järjestää lukiolain (714/2018)  tai
ammatillisesta koulutuksesta annetun lain (531/2017)  mukaista tutkintoon johtavaa tai muuta koulutusta;
(13.4.2022/277)
5/10/22, 10:45 AM Laki kolmansien maiden kansalaisten maahantulon ja… 719/2018 - Ajantasainen lainsäädäntö - FINLEX ®
https://finlex.fi/fi/laki/ajantasa/2018/20180719 3/137) vastaanottavalla yksiköllä  tutkimusor ganisaatiota, korkeakoulua, oppilaitosta, vapaaehtoistoiminnasta
vastaavaa or ganisaatiota tai harjoittelijoita vastaanottavaa yksikköä, jonka toimintaan kolmannen maan
kansalainen osallistuu ja joka sijaitsee Suomessa, riippumatta yksikön oikeusmuodosta;
8) ensimmäisellä jäsenvaltiolla  sitä jäsenvaltiota, joka ensimmäisenä myöntää kolmannen maan kansalaiselle
luvan;
9) toisella jäsenvaltiolla  mitä tahansa muuta Euroopan unionin jäsenvaltiota kuin ensimmäistä jäsenvaltiota;
10) liikkuvuustoimenpiteitä sisältävillä unionin tai monenvälisillä ohjelmilla  unionin tai sen jäsenvaltioiden
rahoittamia ohjelmia, joilla edistetään kolmansien maiden kansalaisten liikkuvuutta unionissa tai ohjelmiin
osallistuvissa jäsenvaltioissa;
11) luvalla  oleskelulupaa, joka on myönnetty kolmansien maiden kansalaisten oleskeluluvan yhtenäisestä
kaavasta annetun neuvoston asetuksen (EY) N:o 1030/2002 mukaista yhtenäistä kaavaa käyttäen ja jonka
nojalla luvanhaltija voi oleskella laillisesti jäsenvaltion alueella;
12) perheenjäsenellä  ulkomaalaislain 37 §:ssä tarkoitettua perheenjäsentä. (13.4.2022/277)
5 §
Tutkimusorganisaation kanssa tehtävä sopimus
Tutkimusor ganisaation, joka haluaa vastaanottaa tutkijan tutkimuksen tekemistä varten, on tehtävä hänen
kanssaan sopimus. T utkimusor ganisaatio saa tehdä sopimuksen, jos se on hyväksynyt tutkimushankkeen
tarkistettuaan ensin sen tavoitteen, arvioidun keston ja toteutukseen tarvittavien varojen saatavuuden sekä
kolmannen maan kansalaisen tutkijanpätevyyden.
Sopimuksen on sisällettävä seuraavat tiedot:
1) tutkimustoiminnan tai tutkimusalan nimi tai tarkoitus;
2) tutkijan sitoumus saattamaan tutkimustoimintansa päätökseen ja tutkimusor ganisaation sitoumus
vastaanottaa tutkija tätä tarkoitusta varten;
3) tutkimustoiminnan alkamis- ja päättymispäivä tai sen arvioitu kesto;
4) tutkimusor ganisaation ja tutkijan välinen oikeussuhde;
5) jos kyseessä on työsuhde, työehdot, jotka ovat voimassa olevien säännösten ja sovellettavan
työehtosopimuksen mukaisia;
6) tiedot yhteen tai useampaan toiseen jäsenvaltioon suuntautuvaa liikkumista koskevista aikeista, jos
liikkumisesta on tietoa haettaessa oleskelulupaa Suomeen.
Sopimus purkautuu, jos tutkijaa ei päästetä maahan tai jos tutkimusor ganisaation ja tutkijan välinen
oikeussuhde päättyy . Tutkimusor ganisaation on viipymättä ilmoitettava Maahanmuuttovirastolle siitä ja
kaikista muistakin seikoista, jotka estävät sopimuksen täytäntöönpanon.
6 §
Tutkija- ja opiskelijadirektiivissä tarkoitetun oleskeluluvan myöntäminen tutkijalle (13.4.2022/277)
Tutkija- ja opiskelijadirektiivissä tarkoitetulle tutkijalle myönnetään tutkija- ja opiskelijadirektiivissä
tarkoitettu tutkijan oleskelulupa tieteellisen tutkimuksen tekemistä varten. T utkijan on tehtävä
tutkimusor ganisaation kanssa 5 §:ssä tarkoitettu sopimus. (13.4.2022/277)
Oleskeluluvan myöntämisen edellytyksenä on, että tutkijan toimeentulo on turvattu siten kuin
ulkomaalaislain 39 §:ssä säädetään tai, jos kyseessä on työsuhde, ansiotyöstä saatavalla tulolla.
Oleskelulupa myönnetään jatkuvana kahdeksi vuodeksi tai enintään sopimuksen voimassaoloajaksi, jos
sopimus on voimassa alle kaksi vuotta. Jatko-oleskelulupa myönnetään enintään neljäksi vuodeksi.
5/10/22, 10:45 AM Laki kolmansien maiden kansalaisten maahantulon ja… 719/2018 - Ajantasainen lainsäädäntö - FINLEX ®
https://finlex.fi/fi/laki/ajantasa/2018/20180719 4/136 a § (13.4.2022/277)
Kansallisen oleskeluluvan myöntäminen tutkijalle
Kansalliselle tutkijalle myönnetään oleskelulupa kansallisena tutkijana tieteellisen tutkimuksen tekemistä
varten. T utkijan on tehtävä tutkimusor ganisaation kanssa sopimus. Sopimukseen sovelletaan 5 §:ää lukuun
ottamatta sen 2 momentin 6 kohtaa.
Oleskeluluvan myöntämisen edellytyksenä on, että kolmannen maan kansalaisen toimeentulo on turvattu
ulkomaalaislain 39 §:n mukaisesti tai, jos kyseessä on työsuhde, ansiotyöstä saatavalla tulolla.
Oleskelulupa myönnetään jatkuvana enintään kahdeksi vuodeksi, jos sopimus on voimassa vähintään kaksi
vuotta, ja muussa tapauksessa tilapäisenä sopimuksen voimassaoloajaksi. Jatko-oleskelulupa myönnetään
jatkuvana enintään neljäksi vuodeksi, jos edellinen tässä pykälässä säädetty oleskelulupa on myönnetty
jatkuvana, ja muussa tapauksessa tilapäisenä sopimuksen voimassaoloajaksi. Kolmannen maan kansalaiselle,
jolle on myönnetty tilapäinen oleskelulupa tämän pykälän perusteella, myönnetään kahden vuoden
yhtäjaksoisen maassa oleskelun jälkeen jatkuva oleskelulupa, jos olosuhteet, joiden perusteella edellinen
määräaikainen oleskelulupa myönnettiin, ovat edelleen voimassa.
7 § (13.4.2022/277)
Tutkija- ja opiskelijadirektiivin mukaisen oleskeluluvan myöntäminen opiskelua varten
Muulle kuin 2 §:n 3 momentissa tarkoitetulle kolmannen maan kansalaiselle myönnetään oleskelulupa
opiskelua varten, jos hänet on hyväksytty opiskelijaksi ammattikorkeakoulututkintoon tai alempaan tai
ylempään korkeakoulututkintoon johtavaan koulutukseen Suomessa sijaitsevaan korkeakouluun ja hän on
suorittanut korkeakoulun vaatimat maksut.
Oleskelulupa myönnetään jatkuvana opintojen suorittamisen ajaksi. Jatko-oleskelulupa myönnetään jäljellä
olevan opinto-oikeuden ajaksi.
Oleskeluluvan myöntämisen edellytyksenä on, että opiskelija esittää selvityksen turvatusta toimeentulosta
ensimmäiseksi vuodeksi. Jos oleskelulupaa haetaan lyhyemmäksi ajaksi kuin vuodeksi, opiskelijan tulee
esittää selvitys turvatusta toimeentulosta koko oleskeluluvan keston ajaksi. Oleskeluluvan myöntäminen
edellyttää lisäksi, että kolmannen maan kansalaisella on vakuutus, joka kattaa sairaanhoidon kustannukset.
Jos opintojen arvioitu kesto on vähintään kaksi vuotta, riittävää on, että vakuutus kattaa lääkekustannukset.
Kolmannen maan kansalaisen toimeentulon on oltava turvattu ulkomaalaislain 39 §:n mukaisesti koko
oleskeluluvan voimassaolon ajan.
7 a § (13.4.2022/277)
Kansallisen oleskeluluvan myöntäminen opiskelua varten
Edellä 2 §:n 3 momentissa tarkoitetulle kolmannen maan kansalaiselle myönnetään kansallinen oleskelulupa
opiskelua varten, jos hänet on hyväksytty opiskelijaksi ammattikorkeakoulututkintoon tai alempaan tai
ylempään korkeakoulututkintoon johtavaan koulutukseen Suomessa sijaitsevaan korkeakouluun ja hän on
suorittanut korkeakoulun vaatimat maksut.
Kolmannen maan kansalaiselle myönnetään kansallinen oleskelulupa opiskelua varten, jos hänet on
hyväksytty opiskelijaksi Suomessa sijaitsevaan:
1) muuhun oppilaitokseen kuin korkeakouluun, jos opiskelu johtaa tutkintoon tai ammattiin; tai
2) korkeakouluun tai muuhun oppilaitokseen myös muihin kuin tutkintoon johtaviin opintoihin, jos
oleskeluluvan myöntämiselle on perusteltu syy .
Oleskelulupa myönnetään opintojen suorittamisen ajaksi jatkuvana 1 momentissa tarkoitettuihin opintoihin
ja tilapäisenä muihin opintoihin. Jatko-oleskelulupa myönnetään jäljellä olevien opintojen suorittamisen
ajaksi. Jatko-oleskelulupa myönnetään jatkuvana, jos edellinen oleskelulupa on myönnetty jatkuvana, ja
muussa tapauksessa tilapäisenä.
Oleskeluluvan myöntämiseen sovelletaan 7 §:n 3 ja 4 momenttia.
5/10/22, 10:45 AM Laki kolmansien maiden kansalaisten maahantulon ja… 719/2018 - Ajantasainen lainsäädäntö - FINLEX ®
https://finlex.fi/fi/laki/ajantasa/2018/20180719 5/138 §
Oleskeluluvan myöntäminen työharjoittelua varten
Kolmannen maan kansalaiselle myönnetään oleskelulupa työharjoittelua varten, jos:
1) oleskeluluvan hakemisen hetkellä on kulunut korkeintaan kaksi vuotta korkeakoulututkinnon
suorittamisesta tai kolmannen maan kansalainen osallistuu opinto-ohjelmaan, joka johtaa
korkeakoulututkintoon;
2) työharjoittelu sisältyy valtioiden väliseen sopimukseen tai kansalaisjärjestöjen vaihto-ohjelmaan; tai
3) kolmannen maan kansalainen on 18–30-vuotias ja suorittaa työharjoittelun, kun hän opiskelee
ulkomaisessa korkeakoulussa suomen tai ruotsin kieltä tai kun työharjoittelun ala vastaa kolmannen maan
kansalaisen opintoja tai tutkintoa.
Oleskeluluvan myöntämisen edellytyksenä on, että työharjoitteluun tulevan toimeentulo on turvattu
ansiotyöstä saatavalla tulolla.
Oleskeluluvan myöntäminen edellyttää lisäksi vastaanottavan yksikön todistusta siitä, että harjoittelulla ei
korvata työpaikkaa. Kolmannen maan kansalaisen on esitettävä vastaanottavan yksikön kanssa tekemänsä
harjoittelusopimus, jonka ehdot ovat voimassa olevien säännösten ja sovellettavan työehtosopimuksen
mukaisia ja joka sisältää seuraavat tiedot:
1) kuvaus harjoitteluohjelmasta, mukaan lukien harjoittelun koulutustavoite tai oppimissisältö;
2) harjoittelun kesto;
3) harjoittelun sijoittamis- ja valvontaolosuhteet;
4) harjoitteluun käytettävä aika;
5) harjoittelijan ja vastaanottavan yksikön välinen oikeussuhde.
Oleskelulupa myönnetään tilapäisenä enintään 18 kuukaudeksi. (13.4.2022/277)
8 a § (13.4.2022/277)
Oleskeluluvan myöntäminen harjoittelua varten
Kolmannen maan kansalaiselle myönnetään oleskelulupa harjoittelua varten, jos hänet on hyväksytty
osallistumaan harjoitteluohjelmaan, joka perustuu unionin ohjelmaan, valtioiden väliseen sopimukseen tai
kansalaisjärjestöjen vaihto-ohjelmaan taikka julkisoikeudellisen yhteisön järjestämään ohjelmaan.
Harjoittelulla on oltava koulutus- tai oppimistavoite, joka tukee kolmannen maan kansalaisen kehittymistä
osaamisessaan.
Kolmannen maan kansalaisen on esitettävä vastaanottavan yksikön kanssa tekemänsä harjoittelusopimus,
joka sisältää seuraavat tiedot:
1) kuvaus harjoitteluohjelmasta, mukaan lukien harjoittelun koulutustavoite tai oppimissisältö;
2) harjoittelun kesto;
3) harjoittelun sijoittamis- ja valvontaolosuhteet;
4) harjoitteluun käytettävä aika;
5) harjoittelua varten annettava apuraha ja muut etuudet.
Oleskeluluvan myöntämisen edellytyksenä on, että kolmannen maan kansalaisen toimeentulo on turvattu
ulkomaalaislain 39 §:n mukaisesti kuitenkin siten, että pääasiallisen toimeentulon lähde on 2 momentin 5
kohdassa tarkoitettu tulo.
5/10/22, 10:45 AM Laki kolmansien maiden kansalaisten maahantulon ja… 719/2018 - Ajantasainen lainsäädäntö - FINLEX ®
https://finlex.fi/fi/laki/ajantasa/2018/20180719 6/13Oleskelulupa myönnetään tilapäisenä enintään 18 kuukaudeksi.
9 § (13.4.2022/277)
Oleskeluluvan myöntäminen vapaaehtoistoimintaa varten
Kolmannen maan kansalaiselle myönnetään oleskelulupa unionin vapaaehtoisohjelmien puitteissa tapahtuvaa
vapaaehtoistoimintaa varten, jos hän on tehnyt vapaaehtoistoiminnasta vastaavan vastaanottavan yksikön
kanssa sopimuksen, joka sisältää seuraavat tiedot:
1) kuvaus vapaaehtoisohjelmasta;
2) vapaaehtoistoiminnan kesto;
3) vapaaehtoistoiminnan sijoittamis- ja valvontaolosuhteet;
4) vapaaehtoistoimintaan käytettävä aika;
5) varat, joilla katetaan kolmannen maan kansalaisen toimeentulo- ja majoituskulut, sekä koko oleskelun ajan
taskurahana annettava vähimmäismäärä;
6) tarvittaessa koulutus, jota kolmannen maan kansalaiselle annetaan vapaaehtoistoiminnan suorittamista
varten.
Kolmannen maan kansalaiselle myönnetään oleskelulupa muuta vapaaehtoistoimintaa varten, jos
vapaaehtoistoiminta perustuu Suomen toisen valtion kanssa tekemään sopimukseen tai kansalaisjärjestöjen
vaihto-ohjelmaan ja vapaaehtoistoiminnasta esitetään 1 momentin 1–6 kohdassa tarkoitetut tiedot.
Oleskeluluvan myöntämisen edellytyksenä on, että vapaaehtoistoimintaan tulevan toimeentulo on turvattu
ulkomaalaislain 39 §:n mukaisesti.
Oleskelulupa myönnetään tilapäisenä enintään yhdeksi vuodeksi.
9 a § (13.4.2022/277)
Oleskeluluvan myöntäminen työlomasopimuksen perusteella
Kolmannen maan kansalaiselle, jonka kansalaisuusvaltion ja Suomen valtion välillä on tehty
työlomasopimus, myönnetään oleskelulupa, jos hän täyttää sopimuksessa määrätyt edellytykset.
Oleskeluluvan myöntämisen edellytyksenä on, että kolmannen maan kansalaisen toimeentulo on turvattu
ulkomaalaislain 39 §:n mukaisesti.
Oleskelulupa myönnetään tilapäisenä enintään työlomasopimuksessa määrätyksi ajaksi.
10 § (13.4.2022/277)
Oleskeluluvan myöntäminen työnhakua ja yritystoimintaa varten
Kolmannen maan kansalaiselle, jolle on myönnetty oleskelulupa 6, 7 tai 7 a §:n perusteella, myönnetään
tutkimustoiminnan loppuunsaattamisen tai tutkinnon suorittamisen jälkeen oleskelulupa työnhakua tai
yritystoimintaa varten. Kolmannen maan kansalaiselle, jolle on myönnetty oleskelulupa 6 a §:n perusteella,
myönnetään tutkinnon suorittamisen jälkeen oleskelulupa työnhakua tai yritystoimintaa varten.
Oleskelulupaa on haettava viiden vuoden kuluessa 6, 6 a, 7 tai 7 a §:n perusteella myönnetyn oleskeluluvan
voimassaoloajan päättymisestä.
Oleskeluluvan myöntämisen edellytyksenä on, että 1 momentissa tarkoitetun henkilön toimeentulo on
turvattu ulkomaalaislain 39 §:n mukaisesti.
Oleskelulupa myönnetään tilapäisenä enintään kahdeksi vuodeksi. Oleskelulupa myönnetään kuitenkin
jatkuvana, jos edellinen oleskelulupa on ollut jatkuva. Jos ensimmäinen tällä perusteella myönnetty
oleskelulupa myönnetään alle kahdeksi vuodeksi, jatko-oleskelulupaa voi samalla perusteella hakea enintään
kaksi kertaa kolmen vuoden sisällä siitä, kun ensimmäinen tällä perusteella haettu lupa on myönnetty . Jatko-
5/10/22, 10:45 AM Laki kolmansien maiden kansalaisten maahantulon ja… 719/2018 - Ajantasainen lainsäädäntö - FINLEX ®
https://finlex.fi/fi/laki/ajantasa/2018/20180719 7/13oleskelulupaa ei kuitenkaan myönnetä alle kuudeksi kuukaudeksi. Jos kolmannen maan kansalainen suorittaa
uuden tutkinnon tai saattaa loppuun uuden tutkimuksen, hänen oikeutensa tämän pykälän nojalla haettavaan
oleskelulupaan päättyy aiemman tutkinnon tai tutkimuksen perusteella.
Jos korkeakoulututkintotodistusta, todistusta tai muuta muodollista pätevyyttä osoittavaa asiakirjaa tai
tutkimusor ganisaation vahvistusta tutkimustoiminnan loppuun saattamisesta ei ole saatavilla ennen 6, 6 a, 7
tai 7 a §:n perusteella myönnetyn oleskeluluvan voimassaolon päättymistä ja kaikki muut oleskeluluvan
myöntämisen edellytykset täyttyvät, kolmannen maan kansalainen saa oleskella maassa kohtuullisen ajan
tällaisen asiakirjan tai vahvistuksen toimittamista varten.
11 §
Hakemuksen hylkäysperusteet
Tässä laissa tarkoitettu oleskelulupahakemus on hylättävä, jos:
1) 6, 6 a, 7, 7 a, 8, 8 a, 9, 9 a tai 10 §:ssä säädetyt edellytykset eivät täyty; (13.4.2022/277)
2) esitetyt asiakirjat on hankittu vilpillisin keinoin, ne on väärennetty tai niitä on muutettu; tai
3) kolmannen maan kansalaista pidetään uhkana yleiselle järjestykselle, yleiselle turvallisuudelle tai
kansanterveydelle.
Hakemus voidaan hylätä, jos:
1) vastaanottava yksikkö ei ole täyttänyt sosiaaliturvaan, verotukseen, työntekijöiden oikeuksiin tai
työehtoihin liittyviä oikeudellisia velvoitteitaan;
2) vastaanottava yksikkö ei täytä lainsäädännön, työehtosopimusten tai käytäntöjen mukaisia edellytyksiä;
3) vastaanottavalle yksikölle on määrätty seuraamuksia pimeän työn tai laittoman työnteon teettämisen
vuoksi;
4) vastaanottava yksikkö on perustettu tai toimii pääasiassa tutkijoiden, opiskelijoiden, työharjoittelijoiden
tai vapaaehtoisten maahantulon helpottamista varten;
5) vastaanottavan yksikön yritys on haettu konkurssiin tai sillä ei ole mitään taloudellista toimintaa; taikka
6) voidaan osoittaa, että kolmannen maan kansalainen tulee maahan muista kuin niistä syistä, joiden vuoksi
hän hakee maahanpääsyä.
Edellä 10 §:ssä tarkoitettua oleskelulupaa koskeva hakemus voidaan hylätä, jos:
1) mainitussa pykälässä säädetyt edellytykset eivät täyty;
2) kolmannen maan kansalainen ei enää täytä maahantulon ja maassa oleskelun edellytyksiä; tai
3) 1 momentin 2 tai 3 kohta tulisi sovellettavaksi.
Edellä 2 ja 3 momentissa tarkoitetuissa tilanteissa on otettava huomioon tapauksen erityiset olosuhteet
kokonaisuudessaan ja noudatettava suhteellisuusperiaatetta.
12 §
Oleskeluluvan peruuttaminen tai uusimatta jättäminen
Edellä 6, 6 a, 7, 7 a, 8, 8 a, 9, 9 a tai 10 §:ssä säädetyllä perusteella myönnetty oleskelulupa on peruutettava
tai jätettävä uusimatta, jos: (13.4.2022/277)
1) kolmannen maan kansalainen ei enää täytä mainituissa pykälissä säädettyjä edellytyksiä; (13.4.2022/277)
2) esitetty oleskelulupa tai asiakirja on hankittu vilpillisin keinoin, se on väärennetty tai sitä on muutettu; tai
5/10/22, 10:45 AM Laki kolmansien maiden kansalaisten maahantulon ja… 719/2018 - Ajantasainen lainsäädäntö - FINLEX ®
https://finlex.fi/fi/laki/ajantasa/2018/20180719 8/133) kolmannen maan kansalainen oleskelee maassa muuta kuin sitä tarkoitusta varten, jonka perusteella
hänelle on myönnetty oleskelulupa.
Oleskelulupa voidaan peruuttaa tai jättää uusimatta, jos:
1) vastaanottava yksikkö ei ole täyttänyt sosiaaliturvaan, verotukseen, työntekijöiden oikeuksiin tai
työehtoihin liittyviä oikeudellisia velvoitteitaan;
2) vastaanottava yksikkö ei täytä lainsäädännön, työehtosopimusten tai käytäntöjen mukaisia edellytyksiä;
3) vastaanottavalle yksikölle on määrätty seuraamuksia pimeän työn tai laittoman työnteon teettämisen
vuoksi;
4) vastaanottava yksikkö on perustettu tai toimii pääasiassa tutkijoiden, opiskelijoiden, työharjoittelijoiden
tai vapaaehtoisten maahantulon helpottamista varten;
5) vastaanottavan yksikön yritys on haettu konkurssiin tai sillä ei ole mitään taloudellista toimintaa;
6) opiskelija ei noudata taloudellisen toiminnan harjoittamista koskevia aikarajoja, hänen opiskelunsa ei
edisty riittävällä tavalla, hänen toimeentulonsa ei ole turvattu tai hänen vakuutuksensa ei ole voimassa;
taikka (13.4.2022/277)
7) kolmannen maan kansalaista pidetään uhkana yleiselle järjestykselle, yleiselle turvallisuudelle tai
kansanterveydelle.
Jos  opiskelijan  oleskelulupa  voitaisiin  peruuttaa  tai  jättää  uusimatta  2 momentin  1  tai 3–5 kohdan
perusteella, hän saa jatkaa voimassa olevan oleskelulupansa mukaisia opintojaan toisessa oppilaitoksessa tai
tehdä uuden hakemuksen siinä tarkoituksessa, että toinen oppilaitos ottaa hänet suorittamaan vastaavaa
opinto-ohjelmaa, jotta hän voi saattaa opintonsa päätökseen.
Edellä 2 ja 3 momentissa tarkoitetuissa tapauksissa on otettava huomioon tapauksen erityiset olosuhteet
kokonaisuudessaan ja noudatettava suhteellisuusperiaatetta.
Maahanmuuttoviraston on viipymättä ilmoitettava myöntämänsä oleskeluluvan peruuttamisesta sille
jäsenvaltiolle, johon kolmannen maan kansalainen on tutkija- ja opiskelijadirektiivin perusteella liikkunut.
13 §
Oleskelulupakorttiin tehtävä merkintä
Oleskelulupakorttiin tehdään merkintä "tutkija", "opiskelija", "harjoittelija" tai "vapaaehtoinen" sen mukaan,
millä perusteella oleskelulupa myönnetään.
Jos tutkijalle tai opiskelijalle myönnetään oleskelulupa sen perusteella, että hän tulee johonkin jäsenvaltioon
tietyn liikkuvuustoimenpiteitä sisältävän unionin tai monenvälisen ohjelman puitteissa taikka kahden tai
useamman hyväksytyn korkeakoulun välisen sopimuksen puitteissa, oleskelulupakorttiin on tehtävä merkintä
tästä ohjelmasta tai sopimuksesta.
Oleskelulupakorttiin tehdään merkintä ”tutkijoiden liikkuvuus”, jos tutkija on ilmoittanut hakemuksessaan
aikovansa suorittaa osan tutkimuksestaan yhdessä tai useammassa toisessa jäsenvaltiossa ja suorituksen kesto
on yli 180 päivää jäsenvaltiota kohti. (13.4.2022/277)
14 § (13.4.2022/277)
Työnteko-oikeus ja oikeus harjoittaa elinkeinoa
Kolmannen maan kansalaisella, jolle on myönnetty oleskelulupa:
1) 6, 6 a tai 10 §:n perusteella, on rajoittamaton työnteko-oikeus;
2) 8 §:n perusteella, on luvan perusteen mukainen työnteko-oikeus;
5/10/22, 10:45 AM Laki kolmansien maiden kansalaisten maahantulon ja… 719/2018 - Ajantasainen lainsäädäntö - FINLEX ®
https://finlex.fi/fi/laki/ajantasa/2018/20180719 9/133) 7 tai 7 a §:n perusteella, on työnteko-oikeus, jos:
a) työ on tutkintoon sisältyvää työharjoittelua tai opintoihin sisältyvän lopputyön tekemistä ansiotyönä; tai
b) työn määrä tasoittuu kalenterivuoden aikana keskimäärin 30 tuntiin viikossa.
Edellä 9 a §:ssä säädetyllä perusteella oleskeluluvan saaneen kolmannen maan kansalaisen työnteko-oikeus
määräytyy kunkin valtioiden välisen työlomasopimuksen perusteella.
Kolmannen maan kansalaisen oikeudesta harjoittaa elinkeinoa säädetään elinkeinon harjoittamisen
oikeudesta annetussa laissa (122/1919) . Ahvenanmaan osalta oikeudesta harjoittaa elinkeinoa säädetään
oikeudesta harjoittaa elinkeinoa annetussa maakuntalaissa (Ålands författningssamling 1996:47).
15 § (13.4.2022/277)
Oikeus aloittaa työnteko ja työnteko-oikeuden kesto
Oikeus työntekoon alkaa, kun oikeuden sisältävä oleskelulupa on myönnetty ja päättyy oleskeluluvan
voimassaolon päättyessä. Uuden oleskeluluvan mukainen oikeus alkaa, kun oleskelulupa on myönnetty .
Jos kolmannen maan kansalaisen työnteko-oikeus perustuu tämän lain mukaiseen oleskelulupaan ja jatko-
oleskelulupahakemus samalla tai muulla perusteella on tehty aikaisemman oleskeluluvan voimassa ollessa,
työnteko-oikeus jatkuu aikaisemman oleskeluluvan mukaisena, kunnes uuden hakemuksen johdosta on
myönnetty oleskelulupa tai kielteinen päätös on tullut lainvoimaiseksi. Jos oleskelulupa on myönnetty 8 tai 9
a §:n nojalla ja jatko-oleskelulupaa haetaan muulla perusteella, päättyy aikaisemman oleskeluluvan
mukainen työnteko-oikeus kuitenkin oleskeluluvan voimassaoloajan päättyessä.
Poiketen siitä, mitä 2 momentissa säädetään, kolmannen maan kansalaisella, joka on suorittanut tutkinnon ja
jonka työnteon, työnhaun tai yritystoiminnan perusteella tekemä jatko-oleskelulupahakemus on tehty 7 tai 7
a §:n perusteella myönnetyn oleskeluluvan voimassa ollessa, on rajoittamaton työnteko-oikeus jatko-
oleskelulupahakemuksen tehtyään. Jos päätös on kielteinen, rajoittamaton työnteko-oikeus jatkuu, kunnes
kielteinen päätös on lainvoimainen.
Jos työnteko-oikeus perustuu oleskelulupaan ja henkilö karkotetaan, työnteko-oikeus päättyy , kun
karkottamista koskeva päätös on täytäntöönpanokelpoinen.
16 § (13.4.2022/277)
Perheenjäsenen oleskelu- ja työnteko-oikeus
Tämän lain nojalla oleskeluluvan saaneen kolmannen maan kansalaisen perheenjäsenelle myönnetään
tilapäinen tai jatkuva oleskelulupa perhesiteen perusteella tämän lain nojalla. Oleskeluluvan pituuteen
sovelletaan ensimmäisen oleskeluluvan osalta ulkomaalaislain 53 §:n 1 ja 2 momenttia ja jatko-
oleskeluluvan osalta 55 §:n 1–3 momenttia.
Edellä 9 a §:ssä säädetyllä perusteella oleskeluluvan saaneen perheenjäsenelle myönnetään oleskelulupa
perhesiteen perusteella, jos työlomasopimuksessa siitä sovitaan.
Perheenjäsenen toimeentulon on oltava turvattu ulkomaalaislain 39 §:n mukaisesti.
Perheenjäsenellä on rajoittamaton työnteko-oikeus.
17 §
Tutkijan liikkuminen
Tutkijalla, joka on saanut ensimmäisessä jäsenvaltiossa tutkijan oleskeluluvan ja jos liikkumiselle jäljempänä
säädetyt edellytykset täyttyvät, on oikeus oleskella ja työskennellä Suomessa enintään kahden vuoden ajan
suorittaakseen osan tutkimuksestaan jossakin tutkimusor ganisaatiossa.
18 § (13.4.2022/277)
Tutkijan perheenjäsenen liikkuminen ja työnteko-oikeus
5/10/22, 10:45 AM Laki kolmansien maiden kansalaisten maahantulon ja… 719/2018 - Ajantasainen lainsäädäntö - FINLEX ®
https://finlex.fi/fi/laki/ajantasa/2018/20180719 10/13Tutkijan perheenjäsenellä, jolla on ensimmäisen jäsenvaltion myöntämä voimassa oleva oleskelulupa, on
oikeus maahantuloon ja oleskeluun Suomessa tutkijan mukana, jos liikkumiselle jäljempänä säädetyt
edellytykset täyttyvät.
Tutkijan perheenjäsenellä on rajoittamaton työnteko-oikeus ensimmäisen jäsenvaltion myöntämän voimassa
olevan oleskeluluvan nojalla. T yönteko-oikeus kuitenkin päättyy , jos Maahanmuuttovirasto 22 §:ssä
säädetyllä tavalla vastustaa perheenjäsenen liikkuvuutta.
19 §
Opiskelijan liikkuminen
Opiskelijalla, jolla on ensimmäisen jäsenvaltion myöntämä voimassa oleva lupa ja joka kuuluu
liikkuvuustoimenpiteitä sisältävän unionin tai monenvälisen ohjelman tai kahden tai useamman
korkeakoulun välisen sopimuksen piiriin, on oikeus maahantuloon ja oleskeluun enintään 360 päiväksi
suorittaakseen osan korkeakouluopinnoistaan Suomessa. Opiskelijalla on työnteko-oikeus 14 §:ssä säädetyn
mukaisesti.
Opiskelijan, joka ei täytä 1 momentissa säädettyjä liikkumisen edellytyksiä, on haettava 7 tai 7 a §:ssä
tarkoitettu oleskelulupa opiskelua varten, jotta hän voi suorittaa osan opinnoistaan Suomessa sijaitsevassa
korkeakoulussa. (13.4.2022/277)
20 §
Velvollisuus ilmoittaa liikkumisesta Suomeen
Tutkijan on ilmoitettava Maahanmuuttovirastolle ja ensimmäisen jäsenvaltion toimivaltaiselle viranomaiselle
aikomuksestaan suorittaa osa tutkimuksestaan Suomessa ja opiskelijan on ilmoitettava aikomuksestaan
suorittaa osa opinnoistaan Suomessa. T utkijan on ilmoitettava myös perheenjäsenensä liikkumisesta.
Ilmoittamisen on tapahduttava:
1) ennen tutkijan tai opiskelijan saapumista ensimmäiseen jäsenvaltioon oleskeluluvan hakemisajankohtana,
kun liikkuminen Suomeen on jo suunniteltu; tai
2) jos ensimmäinen jäsenvaltio on sallinut tutkijan tai opiskelijan maahanpääsyn, heti kun aiottu liikkuminen
Suomeen on tiedossa.
Vastaanottavan yksikön, tutkijan ja opiskelijan on ilmoitettava Maahanmuuttovirastolle muutoksista, jotka
vaikuttavat liikkumisen edellytyksiin.
21 §
Ilmoituksen sisältö
Tutkijan osalta on 20 §:ssä tarkoitetun ilmoituksen mukana toimitettava seuraavat tiedot ja asiakirjat:
1) jäljennös sellaisesta voimassa olevasta matkustusasiakirjasta ja sellaisesta ensimmäisen jäsenvaltion
myöntämästä luvasta, joka on voimassa liikkumisen ajan; (13.4.2022/277)
2) Suomessa sijaitsevan tutkimusor ganisaation kanssa tehty sopimus;
3) liikkumisen suunniteltu kesto ja ajankohta, jos niitä ei ole mainittu sopimuksessa tai muussa asiakirjassa;
4) todisteet siitä, että tutkijalla on riittävät varat oleskeluajalleen toimeentuloaan varten ilman, että hänen
tarvitsee turvautua Suomen sosiaalihuoltojärjestelmään, sekä riittävät varat ensimmäiseen jäsenvaltioon
suuntautuvaa paluumatkaa varten, jos tutkija ei täytä liikkumisen edellytyksiä;
5) tosite liikkumista koskevan ilmoitusmaksun suorittamisesta.
Tutkijan mukana liikkuvan perheenjäsenen osalta on ilmoitettava 1 momentin 1 ja 3–5 kohdan mukaiset
tiedot tai asiakirjat sekä todisteet siitä, että perheenjäsen on oleskellut ensimmäisessä jäsenvaltiossa tutkijan
perheenjäsenenä ja että perheenjäsenellä on sairaanhoidon kustannukset kattava vakuutus.
5/10/22, 10:45 AM Laki kolmansien maiden kansalaisten maahantulon ja… 719/2018 - Ajantasainen lainsäädäntö - FINLEX ®
https://finlex.fi/fi/laki/ajantasa/2018/20180719 11/13Opiskelijan osalta on toimitettava ilmoituksen mukana 1 momentin 1 ja 3–5 kohdan mukaiset tiedot tai
asiakirjat sekä todisteet siitä, että opiskelija:
1) suorittaa osan opinnoista Suomessa liikkuvuustoimenpiteitä sisältävän unionin tai monenvälisen ohjelman
tai kahden tai useamman korkeakoulun välisen sopimuksen puitteissa;
2) on hyväksytty korkeakouluun Suomessa;
3) on maksanut korkeakoulun vaatimat maksut;
4) on vakuutettu sairaanhoidon kustannusten varalta.
22 §
Liikkumisen vastustaminen
Maahanmuuttovirasto voi vastustaa tutkijan ja opiskelijan liikkumista Suomeen 30 päivän kuluessa
täydellisen ilmoituksen vastaanottamisesta, jos:
1) ilmoituksen mukana ei ole toimitettu 21 §:n 1 tai 3 momentin mukaisia tietoja;
2) esitetyt asiakirjat on hankittu vilpillisin keinoin, ne on väärennetty tai niitä on muutettu;
3) jokin 1 1 §:n 2 momentissa säädetystä perusteesta tulisi sovellettavaksi; tai
4) 17 tai 19 §:ssä säädetty oleskelun enimmäiskesto on täyttynyt.
Maahanmuuttovirasto voi 1 momentissa säädetyssä määräajassa vastustaa tutkijan perheenjäsenen
liikkumista, jos:
1) 21 §:n 2 momentin mukaiset edellytykset eivät täyty;
2) tutkijan 17 §:ssä säädetty oleskelun enimmäiskesto on täyttynyt; tai
3) esitetyt asiakirjat on hankittu vilpillisin keinoin, ne on väärennetty tai niitä on muutettu.
Maahanmuuttoviraston on vastustettava liikkumista, jos kolmannen maan kansalaista pidetään uhkana
yleiselle järjestykselle, yleiselle turvallisuudelle tai kansanterveydelle.
Jos Maahanmuuttovirasto ei vastusta liikkumista, se antaa kolmannen maan kansalaiselle todistuksen, joka
osoittaa kolmannen maan kansalaisen oikeuden oleskella Suomessa.
23 §
Ilmoitus liikkumisen vastustamisesta
Maahanmuuttoviraston on ilmoitettava viipymättä ensimmäisen jäsenvaltion toimivaltaisille viranomaisille
ja ilmoituksen tekijälle siitä, että se vastustaa kyseessä olevan tutkijan, tämän perheenjäsenen tai opiskelijan
liikkumista Suomeen.
24 §
Liikkumisen vastustamisen vaikutus
Jos Maahanmuuttovirasto vastustaa liikkumista 22 §:n mukaisesti eikä liikkuminen ole vielä toteutunut,
tutkijalle ei myönnetä oikeutta suorittaa osa tutkimuksestaan Suomessa, opiskelijalle ei myönnetä oikeutta
suorittaa osa opinnoistaan Suomessa eikä perheenjäsenelle myönnetä oikeutta saapua Suomeen. Jos
liikkuminen on jo toteutunut, tutkijan ja hänen perheenjäsenensä sekä opiskelijan on lopetettava välittömästi
kaikki toimintansa Suomessa ja poistuttava maasta.
25 §
Maahantulo liikkumista koskevan ilmoituksen jälkeen
5/10/22, 10:45 AM Laki kolmansien maiden kansalaisten maahantulon ja… 719/2018 - Ajantasainen lainsäädäntö - FINLEX ®
https://finlex.fi/fi/laki/ajantasa/2018/20180719 12/13Jos ilmoitus liikkumisesta on tehty 20 §:n 2 momentin 1 kohdassa säädetyn mukaisesti eikä
Maahanmuuttovirasto ole ilmoittanut ensimmäiselle jäsenvaltiolle vastustavansa liikkumista 22 §:ssä
säädetyn mukaisesti, tutkijan luvan ja tutkijan perheenjäsenen luvan tai opiskelijan luvan ensimmäisessä
jäsenvaltiossa saanut kolmannen maan kansalainen saa saapua Suomeen milloin tahansa luvan
voimassaoloaikana.
Jos ilmoitus liikkumisesta on tehty 20 §:n 2 momentin 2 kohdassa säädetyn mukaisesti, tutkijan luvan ja
tutkijan perheenjäsenen luvan ensimmäisessä jäsenvaltiossa saanut kolmannen maan kansalainen saa saapua
Suomeen ilmoittamisen jälkeen välittömästi tai milloin tahansa sen jälkeen luvan voimassaoloaikana. Jollei
Maahanmuuttovirasto ole ilmoittanut ensimmäiselle jäsenvaltiolle vastustavansa opiskelijan liikkumista 22
§:n mukaisesti, opiskelijan luvan ensimmäisessä jäsenvaltiossa saanut kolmannen maan kansalainen saa
saapua Suomeen milloin tahansa luvan voimassaoloaikana.
26 §
Paluu Suomeen liikkumisen jälkeen
Jos tutkija, hänen perheenjäsenensä tai opiskelija on liikkunut toiseen Euroopan unionin jäsenvaltioon mutta
ei enää täytä siellä liikkumisen edellytyksiä tai Suomen myöntämä oleskelulupa ei ole enää voimassa tai se
on peruutettu liikkumisen aikana, kolmannen maan kansalaisella on toisen jäsenvaltion tekemän pyynnön
jälkeen oikeus palata Suomeen ilman muodollisuuksia ja viipymättä tutkija- ja opiskelijadirektiivissä
tarkoitetulla Suomen viranomaisen myöntämällä asiakirjalla.
27 §
Toimivaltainen viranomainen
Maahanmuuttovirasto vastaanottaa oleskelulupahakemuksen ja päättää sen hylkäämisestä sekä oleskeluluvan
myöntämisestä, peruuttamisesta ja uusimatta jättämisestä. Maahanmuuttovirasto myös vastaanottaa
liikkumista koskevat ilmoitukset ja voi vastustaa liikkumista Suomeen.
28 §
Päätös hakemukseen
Päätös oleskelulupahakemukseen on annettava tiedoksi hakijalle mahdollisimman pian ja viimeistään 90
päivän kuluttua kuluessa siitä, kun hakija on esittänyt täydellisen hakemuksen.
Jos oleskelulupahakemuksessa esitetyt tiedot tai asiakirjat ovat puutteelliset, Maahanmuuttoviraston on
ilmoitettava hakijalle kohtuullisen ajan kuluessa, mitä lisätietoja vaaditaan ja asetettava niiden toimittamista
varten kohtuullinen määräaika. Edellä 1 momentissa säädetyn määräajan kuluminen keskeytyy , kunnes
vaaditut lisätiedot on saatu. Jos lisätietoja tai asiakirjoja ei ole toimitettu määräajassa, hakemus voidaan
hylätä.
Tutkijan perheenjäsenen oleskelulupahakemus on käsiteltävä samaan aikaan kuin tutkijan hakemus, jos
hakemukset tehdään samaan aikaan.
29 §
Hakemusten ja ilmoitusten käsittelystä perittävän maksun suorittaminen
Tämän lain nojalla tehdyn oleskelulupahakemuksen ja liikkumista koskevan ilmoituksen käsittelyn
aloittaminen sen vireilletulon jälkeen edellyttää, että käsittelystä perittävä maksu on suoritettu.
Käsittelymaksun suorittamista koskeva tosite on esitettävä hakemuksen tai ilmoituksen liitteenä.
Oleskelulupahakemus raukeaa ja liikkumista ensimmäisestä jäsenvaltiosta Suomeen vastustetaan, jos maksua
ei suoriteta kohtuullisessa ajassa.
29 a §
29 a § oli väliaikaisesti voimassa 9.4.2020–31.10.2020 L:lla 21 1/2020.
30 §
Yhteyspiste
5/10/22, 10:45 AM Laki kolmansien maiden kansalaisten maahantulon ja… 719/2018 - Ajantasainen lainsäädäntö - FINLEX ®
https://finlex.fi/fi/laki/ajantasa/2018/20180719 13/13Maahanmuuttovirasto toimii tutkija- ja opiskelijadirektiivin 37 artiklassa tarkoitettuna yhteyspisteenä, joka
tekee yhteistyötä muiden jäsenvaltioiden yhteyspisteiden kanssa ja vastaa tässä laissa säädettyjen liikkumista
koskevien tietojen vastaanottamisesta ja toimittamisesta.
31 § (13.4.2022/277)
Muutoksenhaku
Muutoksenhaussa sovelletaan ulkomaalaislain 192 §:ää toimivaltaisesta hallinto-oikeudesta, 196 §:n 4
momenttia valitusluvan myöntämisestä korkeimpaan hallinto-oikeuteen, 197 §:n 1 ja 3 momenttia
valituskirjelmän toimittamisesta ja 199 §:ää täytäntöönpanoa koskevan hakemuksen ratkaisemisesta.
Muutoin muutoksenhaussa hallintotuomioistuimeen sovelletaan, mitä oikeudenkäynnistä hallintoasioissa
annetussa laissa (808/2019)  säädetään.
32 §
Voimaantulo
Tämä laki tulee voimaan 1 päivänä syyskuuta 2018.
Lain 10 §:ää sovelletaan myös kolmannen maan kansalaiseen, jolle on myönnetty ulkomaalaislaissa
tarkoitettu oleskelulupa opiskelua tai tutkimuksen tekemistä varten ennen tämän lain voimaantuloa.
Jos opiskelijan oleskelulupahakemus on vireillä tämän lain voimaan tullessa, sovelletaan kuitenkin tämän
lain voimaan tullessa voimassa olleita ulkomaalaislain säännöksiä.
HE 21/2018 , HaVM 7/2018, EV 72/2018, Euroopan parlamentin ja neuvoston direktiivi 2016/801/EU
(32016L0801); EUVL N:o L 132, 21.5.2016, s. 21
Muutossäädösten voimaantulo ja soveltaminen:
9.4.2020/211:
Tämä laki tulee voimaan 9 päivänä huhtikuuta 2020 ja on voimassa 31 päivään lokakuuta 2020 asti.
HE 36/2020 , HaVM 5/2020, EV 30/2020
13.4.2022/277:
Tämä laki tulee voimaan 15 päivänä huhtikuuta 2022.
HE 232/2021 , HaVM 6/2022, EV 35/2022, Euroopan parlamentin ja neuvoston direktiivi 2016/801/EU
(32016L0801) ; EUVL L 132, 21.5.2016, s. 21
Finlex  › Lainsäädäntö  › Ajantasainen lainsäädäntö  › Vuosi 2018  › 10.8.2018/719
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
 Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.